b'\n_START_ARTICLE_\nFallout 2\n_START_SECTION_\nAttributer\n_START_PARAGRAPH_\nFallout bruker et system for \xc3\xa5 skape figurer som har navnet SPECIAL. SPECIAL er et akronym, og st\xc3\xa5r for Strength, Perception, Endurance, Charisma, Intelligence, Agility og Luck. Dette er de syv grunnleggende attributene i spillet. De brukes til \xc3\xa5 bestemme hvilke ferdigheter og perks figuren f\xc3\xa5r.\n_START_SECTION_\nB\xc3\xb8ker\n_START_PARAGRAPH_\nDet finnes b\xc3\xb8ker rundt omkring i spillet, og disse kan forbedre ferdighetene Small Guns, First Aid, Science, Repair og Outdoorsman opp til maks 91%. B\xc3\xb8ker er sjeldne i begynnelsen av spillet. Vault City og San Francisco er gode steder \xc3\xa5 finne b\xc3\xb8ker.\n_START_SECTION_\nTool og Lockpick\n_START_PARAGRAPH_\nLockpicks gj\xc3\xb8r det enklere \xc3\xa5 l\xc3\xa5se opp d\xc3\xb8rer. Merk at alle d\xc3\xb8rer ikke er kodet for bruk av lockpick, og bonusene kan variere. Vanlgivis ligger den mellom 20 og 40%, men kan variere mellom 10 og 50%.\n_START_SECTION_\nKjennetegn og perks\n_START_PARAGRAPH_\nN\xc3\xa5r man lager en figur, kan spilleren velge mellom to valgfrie kjennetegn for sin figur. Dette er spesielle bakgrunnshistorier for figuren. Disse har stor effekt p\xc3\xa5 spillet. De inneholder vanligvis en positiv og en negativ effekt. Man finner dem under "Perks" i menyen. N\xc3\xa5r man har valgt et kjennetegn, er det umulig \xc3\xa5 endre, med unntak om man tar en perk ved navn "Mutate", som lar en endre kjennetegn \xc3\xa9n gang._NEWLINE_Perks er spesielle elementer i niv\xc3\xa5systemet. Hvert tredje niv\xc3\xa5, (eller fjerde om figuren har valgt "Skilled" kjennetegnet) f\xc3\xa5r spilleren velge en Perk. Disse gir spesielle effekter, som man ikke kan f\xc3\xa5 ved \xc3\xa5 bare ta firguren opp et niv\xc3\xa5, som for eksempel ved \xc3\xa5 la spilleren gj\xc3\xb8re mer per runde. I motsetning til kjennetegn har Perks bare positive effekter.\n_START_SECTION_\nEndringer fra Fallout 1\n_START_PARAGRAPH_\nFallout 2 har et mye bredere spekter av gjenstander, v\xc3\xa5pen og armering i forhold til Fallout 1. Mesteparten av gjenstandene fra Fallout 1 finnes, men gjerne med andre versjoner som var oppgradet. For eksempel, Minigun fikk n\xc3\xa5 to andre versjoner ogs\xc3\xa5, Avenger og Vindicator minigun. Prisene i butikker steg ogs\xc3\xa5, noe som gjorde at man m\xc3\xa5tte samle mer p\xc3\xa5 gjenstander man fant. I tillegg til gamle, oppgraderte v\xc3\xa5pen, ble mange nye v\xc3\xa5pen, til alle forskjellige grener innen sl\xc3\xa5ssing, introdusert. Dette gjorde at ingen enkeltgrener var best. Det ble ogs\xc3\xa5 lagt til mange flere fiender._NEWLINE_Skills starter mye lavere en i det originale spillet, og de forskjellige skillsene har mer viktighet. Skills som Unarmed, Doctor og Traps ble knapt brukt i Fallout 1, men n\xc3\xa5 brukes alle til en viss grad. Maksniv\xc3\xa5et p\xc3\xa5 skill steg fra 200 til 300%. En annen merkbar endring i skills var at man trenger flere skill points for \xc3\xa5 oppgradere etter at man n\xc3\xa5r 100%, og opp til seks etter 200%. _NEWLINE_Unarmed ble endret mye, ved \xc3\xa5 legge til forskjellige typer slag og spark som er avhengige av spillerens niv\xc3\xa5 og attributer. Flere nye Perks ble lagt til, mens mesteparten av Perks fra Fallout 1 ble beholdt._NEWLINE_Karma fikk selskap av Reputation i Fallout 2. Mens Karma p\xc3\xa5virker figuren hele tiden, har Reputation noe \xc3\xa5 si p\xc3\xa5 hvordan man blir mottatt i en enkelt by. Mens Karma endrer seg av \xc3\xa5 gj\xc3\xb8re gode eller snille ting i hele spillet, s\xc3\xa5 endrer Reputation seg ved \xc3\xa5 hjelpe en by, vanligvis gjennom subquests. Som i Fallout 1 s\xc3\xa5 reagerer gode og snille NPC-er forskjellig til spilleren i forhold til Karmaen. Spilleren kan ogs\xc3\xa5 n\xc3\xa5 forskjellige titler (Gigolo, Made Man, Slaver) basert p\xc3\xa5 sine handlinger. Disse p\xc3\xa5virker ogs\xc3\xa5 hvordan folk oppf\xc3\xb8rer seg mot spilleren._NEWLINE_Rekrutterbare NPC-er var veldig simple i det f\xc3\xb8rste spillet, og den eneste kontrollen spilleren hadde over dem var \xc3\xa5 velge hvilke v\xc3\xa5pen og n\xc3\xa5r de skulle vente her. I Fallout 2 ble kontrollen over NPC-ene mer sofistikert. De kunne \xc3\xb8ke erfaringsniv\xc3\xa5, velge beskyttelse, og f\xc3\xa5 ordre som \xc3\xa5 springe vekk, helbrede seg selv, eller holstre v\xc3\xa5penet. NPC-ene hadde ogs\xc3\xa5 forskjellige personligheter og karakteristikker. Det er ogs\xc3\xa5 vanskeligere \xc3\xa5 rekruttere folk, ettersom at de bare blir med basert p\xc3\xa5 karmaen. Noen blir bare med om du har god karma, mens andre om du har d\xc3\xa5rlig. Andre blir ikke med f\xc3\xb8r du har gjort en quest. Det finnes ogs\xc3\xa5 en grense p\xc3\xa5 hvor mange du kan rekruttere, basert p\xc3\xa5 spillerens Charisma, samt veldig mange rekrutterbare figurer (over et dusin)._NEWLINE_I det originale Fallout l\xc3\xb8ste man vanligvis oppdrag man fikk i en by, i den byen, mens bare et par tvang spilleren til \xc3\xa5 reise. Byene, som var ganske isolerte med unntak av handelsmenn, brydde seg kun om sine egne problemer. I Fallout 2 har byene mye kontakt med hverandre, og med det unntaket fra Klamath, vil handlinger i en by p\xc3\xa5virke andre, og oppdrag vil ofte tvinge spilleren til \xc3\xa5 reise fram og tilbake mellom steder for \xc3\xa5 drepe fiender og levere meldinger og gjenstander._NEWLINE_Spillets tema var R-rated, med dop og prostitusjon som viktige elementer, og dopet "Jet" er viktig i et subplot. I l\xc3\xb8pet av spillet kan spilleren bli med i mafiaen, bli pornostjerne, gifte seg og deretter skille seg, og i omtrent hver by er den en prostituert en kan ligge med. Slaveri er ogs\xc3\xa5 viktig, og spilleren kan enten bli slavedriver, og jobbe med dem, eller bli med i motstanderne deres (for eksempel New California Rangers) som pr\xc3\xb8ver \xc3\xa5 bli kvitt slaveri. NPC-er kan bli kj\xc3\xb8pt og solgt som slaver i l\xc3\xb8pet av spillet._NEWLINE_Det er ogs\xc3\xa5 mye vanskeligere \xc3\xa5 utf\xc3\xb8re et Speedrun en det var i Fallout 1. I Fallout 1 kunne spilleren g\xc3\xa5 rett til Millit\xc3\xa6rbasen og \xc3\xb8delegge den, for s\xc3\xa5 \xc3\xa5 reise til the Cathedral og gj\xc3\xb8re det samme der. I Fallout 2 kan man ikke n\xc3\xa5 den siste basen f\xc3\xb8r en databit fra Vault 13 er funnet, og Vault 13 kan ikke bli funnet f\xc3\xb8r man har gjort ett av to oppdrag, noe som gj\xc3\xb8r at man trenger \xc3\xa5 sl\xc3\xa5ss mye, som gj\xc3\xb8r disse oppgavene vanskelige for nye figurer. (Merk: Det er mulig \xc3\xa5 unng\xc3\xa5 Vault 13 og databiten med en dum figur, du kan for eksempel bruke Psycho for \xc3\xa5 sette ned intelligensen midlertidig). Man kan rekruttere allierte for kampen, men man kan ikke unng\xc3\xa5 \xc3\xa5 konfrontere Frank Horrigan, spillets siste utfordring, i Fallout 2. Til tross for disse faktorene, ble spillet sl\xc3\xa5tt i l\xc3\xb8pet av 17:51 p\xc3\xa5 en video publisert hos Speed Demos Archive.\n_START_SECTION_\nSetting\n_START_PARAGRAPH_\nP\xc3\xa5 slutten av det originale Fallout blir The Vault Dweller sendt i eksil fra sitt eget hvelv av "The Overseer", da fordi "The Vault Dweller" hadde v\xc3\xa6rt s\xc3\xa5 lenge utenfor hvelvet. Siden han ikke kunne reise hjem, reiste han, sammen med villige kompanjonger, lenger nord. Etter hvert startet de sin egen lille landsby, Arroyo, hvor Oregon sannsynligvis en gang var. \xc3\x85tti \xc3\xa5r har g\xc3\xa5tt siden det originale Fallout, og "The Vault Dweller" er d\xc3\xb8d._NEWLINE_I perioden etter "The Vault Dweller" ble sendt i eksil, har en ny gruppe dukket opp. The New California Republic, forkortet til NCR, samler de s\xc3\xb8rlige byene og sprer seg nordover. En mystisk organisasjon, "enklaven", med sv\xc3\xa6rt avansert teknologi, dukker opp med ujevne mellomrom. Dopet Jet, med en avhengighetsrate p\xc3\xa5 nesten 100%, f\xc3\xb8rer det til at mange blir rusavhengige og trekker til byen New Reno for \xc3\xa5 f\xc3\xa5 billig Jet.\n_START_SECTION_\nHistorie\n_START_PARAGRAPH_\nI l\xc3\xb8pet av 2241, led Arroyo under sterk t\xc3\xb8rke. I m\xc3\xb8te med vanskelighetene ber de eldre i landsbyen en etterkommer etter "The Vault Dweller", referert til som the Chosen One om hjelp, ved \xc3\xa5 finne et Garden of Eden Creation Kit (GECK) for landsbyen. GECK er noe som de tror kan gj\xc3\xb8re Arroyo om til en oase i \xc3\xb8rkenen, kalt "the wasteland"._NEWLINE_Spilleren f\xc3\xa5r rollen som "den utvalgte", og blir utstyrt med sin slektnings jumpsuit, en RobCo PIPBoy 2000, en Vault 13 vannflaske, og litt penger for \xc3\xa5 starte oppgaven sin._NEWLINE_Historien i Fallout 2 endrer seg noe avhengig av hvilke valg spilleren gj\xc3\xb8r. Selger man for eksempel sin venn Sulik som slave velger man side i en konflikt som p\xc3\xa5virker spillet. Mulighetene i spillet p\xc3\xa5virkes ogs\xc3\xa5 av evnene og ferdighetene "den utvalgte" har, og er man mann, er oppvakt og har lest medisin kan man f\xc3\xa5 donere s\xc3\xa6d i Vault City, og er man i tillegg karismatisk og veltalende kan man f\xc3\xa5 en date med forskningsassistenten._NEWLINE_Dersom spilleren finner det "hellige" Vault 13 er det blitt forlatt. "Den utvalgte" returnerer til landsbyen, og finner ut at de er tatt av "The Enclave", som vi serenere f\xc3\xa5r vite at er restene av Amerikas regjering. Spilleren aktiverer en gammel oljetanker og autopiloten, som tar ham med til Enclave sin base p\xc3\xa5 en offshore oljerigg._NEWLINE_Historien om Vault 13 viser seg \xc3\xa5 v\xc3\xa6re at det ble fraflyttet, men at alle beboerne ble kidnappet av Enclave og brukt til uttesting av FEV-viruset. De som ville bli igjen i Vault 13 ble drept, og deathclaws ble sendt for \xc3\xa5 stoppe inntrengere og holde aktivitetene skjult. Spilleren kan oppdage at Gruthar, leder for deathclaw-ene ikke er en s\xc3\xa5 hensynsl\xc3\xb8s drapsmaskin som man skulle tro. Slik Fallout 2 var i utgangspunktet forhindret en bug spilleren fra \xc3\xa5 f\xc3\xa5 en lykkelig slutt for Vault 13._NEWLINE_"The Enclaves" plan er at FEV skulle modifiseres og spres via luften, og s\xc3\xa5 angripe alt og alle som er genetisk modifisert gjennom radioaktivitet, og etterlate en "ren" verden._NEWLINE_Spilleren kan til slutt \xc3\xb8delegge oljeriggen, finne en GECK og gjenoopbygge Arroyo. Hver by har sin egen slutt, avhengig av hvilke valg spilleren har gjort. Byen Gecko kan for eksempel bli \xc3\xb8delagt av spilleren eller av Vault City, beboerne kan bli slaver, inng\xc3\xa5 v\xc3\xa5penhvile med Vault City, eller de to byene kan bli allierte. Hva som skjer med karakterer som Harold eller Marcus omtales ogs\xc3\xa5 til slutt - dersom de lever.\n_START_SECTION_\nKarakteristikker\n_START_PARAGRAPH_\nHovedpersonen i Fallout 2 er vokst opp i et isolert og primitivt samfunn. Dette gj\xc3\xb8r hovedpersonen naturlig ignorant, slik at hovedpersonen m\xc3\xa5 stille sp\xc3\xb8rsm\xc3\xa5l om alt mulig i en ukjent og u-utforsket verden.'